ອາ​ເມຣິກັນ ​3 ຄົນ ​ທີ່ໄດ້​ຖືກ​ຄຸມຂັງ​ ​ໃນເກົາຫຼີ​ເໜືອ ໄດ້​ໂອ້​ລົມກັບ ອົງການ​ຂ່າວ CNN (ສະໄລດ໌)
ທັງ​ສາມຄົນຄື Kenneth Bae, Matthew Miller ​ແລະ Jeffrey Fowle ​ແມ່ນ​ໄດ້ຮັບ​ອະນຸຍາດ​ ​​ ໃຫ້​ລົມກັບ​ Will Ripley ​ນັກ​ຂ່າວ CNN ຄົນ​ລະ 5 ນາທີ.
ພົນລະເມືອງອາເມຣິກັນ 3 ຄົນ ທີ່ໄດ້ຖືກຄຸມຂັງເປັນນັກໂທດ ຢູ່ໃນເກົາຫຼີເໜືອ ໄດ້ຮັບອະນຸຍາດໃຫ້ ໂອ້ລົມກັບອົງການຂ່າວ ອາເມຣິກັນ CNN ໃນການສຳພາດສັ້ນໆ ການສຳພາດທີ່ບໍ່ຄາດຄິດວ່າ ຈະເກີດຂຶ້ນໄດ້ນັ້ນ ມີຂຶ້ນໃນຂະນະ ທີ່ ໜ່ວຍງານ CNN ກຳລັງເດີນທາງໄປກັບເຈົ້າໜ້າທີ່ລັດຖະບານ ເກົາຫລີເໜືອໃນວັນຈັນມື້ນີ້ ຊຶ່ງໃນທັນທີທັນໃດນັ້ນ ບັນດາເຈົ້າໜ້າ ທີ່ກໍໄດ້ນຳພວກເຂົາເຈົ້າຂຶ້ນລົດຕູ້ຄັນນຶ່ງ ແລ້ວຂັບໄປຍັງສະຖານທີ່ ລັບແຫ່ງນຶ່ງ ບ່ອນທີ່ພວກເຂົາເຈົ້າໄດ້ພົບກັບ ຊາວອາເມຣິກັນ 3 ຄົນດັ່ງກ່າວ CNN ກ່າວ ໃນການສຳພາດພິເສດສະເພາະນັ້ນວ່າ ຊາວອາເມຣິກັນ ທັງສາມຄື Kenneth Bae, Matthew Miller ແລະ Jeffrey Fowle ແມ່ນໄດ້ຮັບອະນຸຍາດ ໃຫ້ລົມກັບ Will Ripley ນັກຂ່າວ CNN ຄົນລະ 5 ນາທີ ທ່ານ Bae ທີ່ກຳລັງຮັບໃຊ້ໂທດຈຳຄຸກ 15 ປີ ສຳຫລັບ  ເວົ້າວ່າ ລາວໄດ້ເຮັດວຽກ 8 ຊົ່ວໂມງຕໍ່ມື້ 6 ມື້ຕໍ່ອາທິດ ຢູ່ທີ່ ຄ້າຍສັບພະທຸກແຫ່ງນຶ່ງ ແລະໄດ້ຮັບການເບິ່ງແຍງຢ່າງມີມະນຸດສະທຳ ສ່ວນທ່ານ Miller ນັ້ນ ໄດ້ຂໍຮ້ອງຄວາມຊ່ວຍເຫຼືອຈາກລັດຖະບານສະຫະລັດ ທ່ານຍັງ ບໍ່ໄດ້ຮັບການພິຈາລະນາຄະດີເທື່ອ ແລະຈະບໍ່ຮູ້ເຖິງຂໍ້ກ່າວຫາຕໍ່ທ່ານ ຈົນກວ່າຈະໄດ້ ຂຶ້ນສານ ແລະທ້າວ Fowle ນັກທ່ອງທ່ຽວອາເມຣິກັນ ທີ່ໄດ້ຖືກກັກຕົວ ຍ້ອນໂທດກະທຳຜິດກົດ ໝາຍ ທີ່ບໍ່ໄດ້ລະບຸນັ້ນ ເວົ້າວ່າ ລາວບໍ່ມີຄວາມຈົ່ມວ່າຫລືຮ້ອງທຸກຫຍັງເລີຍ ກ່ຽວກັບ ການປະຕິບັດຕໍ່ລາວ CNN ບໍ່ໄດ້ໃຫ້ຮ່ອງຮອຍວ່າ ທັງ 3 ຄົນນັ້ນ ເບິ່ງຄືວ່າໄດ້ຮັບການແນະນຳສອນໃຫ້ເວົ້າ ແນວໃດ ຫຼືບໍ່